text: نئی دہلی،14 ستمبر2018قومی ایڈز کنٹرول تنظیم (ناکو) نے آج یہاں ایک تقریب میں ایچ آئی وی سے متعلق 2017ء کے تخمینے کی ایک رپورٹ جاری کی ہے۔ایڈز کی روک تھام کے قومی پروگرام(این اے سی پی ) کے تحت یہ ایچ آئی وی تخمینے کے سلسلے کا 14واں راؤنڈ ہے۔ناکو انڈین کونسل آف میڈیکل ریسرچ (آئی سی ایم آر) اور طبی اعداد وشمار کے قومی ادارے (این آئی ایم ایس) کے اشتراک سے ہر دو سال میں ایچ آئی وی کا تخمینہ پیش کرتا ہے۔بھارت میں ایچ آئی وی تخمینہ کا پہلا راؤنڈ 1998ء میں کیا گیا تھا، جبکہ آخری راؤنڈ 2015ء میں کیا گیا۔